CELEX: 31996R0618
Language: hr
Date: 1996-04-03 00:00:00
Title: Uredba Komisije (EZ) br. 618/96 od 3. travnja 1996. o razvrstavanju određene robe u kombiniranu nomenklaturu

02/Sv. 014
            
            
               HR
            
            
               Službeni list Europske unije
            
            
               39
            
         31996R0618
   
               L 088/3
            
            
               SLUŽBENI LIST EUROPSKE UNIJE
            
            
               03.04.1996.
            
         
      UREDBA KOMISIJE (EZ) br. 618/96
   od 3. travnja 1996.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom Komisije (EZ) br. 586/96 (2), a posebno njezin članak 9.,
   budući da je zbog osiguranja jedinstvene primjene kombinirane nomenklature priložene navedenoj Uredbi potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena Opća pravila za tumačenje kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice s ciljem primjene tarifa i drugih mjera u vezi s robnom razmjenom;
   budući da je, u skladu s navedenim Općim pravilima, robu iz stupca 1 tablice iz Priloga ovoj Uredbi potrebno razvrstati pod odgovarajuće oznake KN iz stupca 2, na temelju razloga navedenih u stupcu 3;
   budući da je prihvaćeno da u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (3), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s pravima utvrđenima ovom Uredbom, i to tijekom razdoblja od tri mjeseca;
   budući da su mjere predviđene ovom Uredbom u skladu s mišljenjem Odsjeka za tarifnu i statističku nomenklaturu Odbora za Carinski zakonik,
   DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s pravima utvrđenim ovom Uredbom, mogu se nastaviti navoditi u skladu s odredbama članka 12. stavka 6. Uredbe (EEZ) br. 2913/92, tijekom razdoblja od tri mjeseca.
   Članak 3.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 3. travnja 1996.
      
         
            Za Komisiju
         
         Mario MONTI
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 84, 3.4.1996., str. 18.
   
      (3)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Mjesečni astrološki časopis koji se sastoji od jednog arka papira u svitku veličine 79 mm s 505 mm, otisnut s obje strane i koji sadrži horoskope (mjesečne i dnevne) i sretne brojeve za igre na sreću, ilustriran ili neilustriran.
                           Časopis u svitku zaštićen je u cijevi od prozirne plastike.
                           Četiri se takva časopisa, istovjetna po tekstu, ilustracijama i boji, zajedno puštaju u prodaju svakog mjeseca u posebnom kartonskom pakiranju otisnutome u boji i ilustriranome, s oznakom mjeseca. Posebno je pakiranje podijeljeno na 12 odjeljaka, po jedan za svaki znak zodijaka.
                        
                     
            
               4902 90 30
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 4902, 4902 90 i 4902 90 30.
            
         
               
                           2.
                        
                        
                           Dječja slikovnica (30 cm × 40 cm) koja se sastoji od četiri debele kartonske stranice te koja je ilustrirana slikama božićne tematike.
                           Unutarnje stranice uključuju božićne slike u boji te note za sviranje i pjevanje na svakoj dvostrukoj stranici.
                           Posljednja stranica (koja služi kao korice), debela 1 cm, ilustrirana je na poleđini slikom Božićnog drvca ukrašenog višebojnim kuglama od kojih svaka sadrži sijalicu.
                           Ova stranica sadrži i mikro zvučnik i elektronički modul koji pritiskom na gumb pokreće izvođenje melodije i bljeskanje žaruljica.
                        
                     
            
               4903 00 00
            
            
               Razvrstavanje se utvrđuje u skladu s odredbama Općih pravila 1. i 3.(b) o tumačenju kombinirane nomenklature, napomenom 6. uz poglavlje 49. i tekstom oznake KN 4903 00 00.
            
         
               
                           3.
                        
                        
                           Glazbeni mobili za dojenčad, rastavljeni, koji se sastoje od:
                           
                                       —
                                    
                                    
                                       dijela s plastičnim pričvršćivačima za koji se mobil ovjesi,
                                    
                                 
                                       —
                                    
                                    
                                       glazbene kutijice s motorom na oprugu za navijanje,
                                    
                                 
                                       —
                                    
                                    
                                       mobila koji se sastoji od dvije prekrižene plastične šipke, u čijem križištu i na krajevima su nitima pričvršćene plišane životinje (zečevi, patke, žabe) izrađene od tkanine i obučene u ljudsku odjeću.
                                    
                                 Kada se navije, glazbena kutijica svira određenu melodiju i okreće mobil.
                        
                     
            
               9503 50 00
            
            
               Razvrstavanje se utvrđuje u skladu s odredbama Općih pravila 1., 2.(a), 3.(b) i 6. o tumačenju kombinirane nomenklature i tekstom oznaka KN 9503 i 9503 50 00.
               Proizvod je namijenjen zabavi dojenčadi, posebno s obzirom na to da sadrži muzičku kutijicu.